**ZÁPISNICA**

**zo zasadnutia Rodičovskej rady pri Základnej škole**

**sv. Košických mučeníkov, Čordákova 50, Košice**

**Termín konania:** 04.06.2024

**Miesto konania:** Spojená škola sv. Košických mučeníkov, Čordákova 50, 040 23 Košice

**Prítomní:**

* podľa prezenčnej listiny
* hostia: p. riaditeľka RNDr. Adriana Bariová, zástupkyňa I. stupňa, p. Mgr. Renáta Halčišáková, zástupkyňa II. stupňa ZŠ, p. Mgr. Martina Saitz

**Program schôdze:**

1. Prerokovanie žiadostí o finančné príspevky
2. Financie
3. Rôzne
4. Voľná diskusia

Zasadnutie Rodičovskej rady otvorila a predsedala mu pani Mgr. Annamária Kočišová.

***K bodu 1***

Rodičovskej rade boli predložené žiadosti o poskytnutie nasledujúcich finančných príspevkov:

1. Žiadosť o finančný príspevok vo výške 540,- EUR na zakúpenie novej robotickej stavebnice 45678 LEGO - Education SPIKE Prime a doplnkovej súpravy 45681 LEGO - Education SPIKE. Zakúpením novej stavebnice vznikne možnosť v záujmovom útvare pokračovať v príprave na súťaž v programovaní LEGO robotov, ktorú organizuje SPŠE Prešov. Tento rok sme získali najviac bodov v dvoch kategóriách. Zároveň je plán zúčastniť sa súťaže WRO, ktorej cieľom je navrhnúť robot na vyriešenie výzvy podľa zadania. Zakúpením novej robotickej stavebnice má možnosť pracovať v programovaní LEGO robotov viac skupín súbežne.
2. Žiadosť o finančný príspevok na zakúpenie pingpongového stola značky Sponeta pre žiakov tried 7.A, 6.B a 8.A na chodbu na vrchnom poschodí. Žiaci budú využívať pingpongový stôl počas prestávok, po vyučovaní a taktiež ho môžu využívať v popoludňajších hodinách deti z ŠKD. Momentálne majú žiaci k dispozícii len nevyhovujúci pingpongový stôl. Na tento účel bude vyčlenená suma 250,- EUR.
3. Žiadosť o finančný príspevok vo výške 15,- EUR na úhradu štartovného na matematickú súťaž Mamut 2024, ktorá sa uskutočnila 31.05.2024 na ZŠ Mateja Lechkého v Košiciach, zúčastnilo sa jej 5 (**či 6 ?**)-členné družstvo v zložení: Alena Dzurdženíková (6.A), Adela Ferencová (6.A), Stanislav Šoltés (6.A), Tomáš Takáč (6.A) a Marcel Német (5.A), **Lili Jevická (dopísané)**
4. Žiadosť o finančný príspevok 25,- EUR na úhradu kolku RÚVZ v Liptovskom Mikuláši, ktorý je potrebný pre povolenie na realizáciu ŠvP, ktorá sa uskutočnila v termíne 13.05.-17.05.2024 pre žiakov 4. ročníkov našej ZŠ.

Rodičovská rada jednohlasne schválila poskytnutie hore uvedených finančných príspevkov.

***K bodu 2***

1. Úhrada schválená na začiatku šk. roka 2023/2024 vo výške 565,- EUR na kultúrne podujatia (1,50 EUR na žiaka, počet žiakov 377) sa použila na výdavky spojené na zakúpenie odmien (pochvala triednym učiteľom, žetóny na zmrzlinu), výlet 9. ročníka
2. Keďže odchádza menej deviatakov ako v novom školskom roku nastúpi prvákov, bude potrebné zakúpiť skrinky. P. Kočišová pošle žiadosť na odsúhlasenie e-mailom.
3. Dňa 27.06.2024 sa uskutoční slávnosť pri príležitosti 20. výročia založenia našej školy. Pôvodný plán zrealizovať ju bol v priestoroch Starej radnice za prenájom vo výške 700,- EUR. Nie vlastnou vinou bolo nutné priestory na prenájom zmeniť. Akcia sa teda uskutoční v priestoroch Jumbo Centra, suma nájmu vo výške je 2.500,- EUR je uhradená z vlastných zdrojov. Vstup na akciu je zdarma, resp. za dobrovoľný príspevok.
4. Výsledky finančného hospodárenia za 2. polrok budú uzavreté na konci prázdnin. Zároveň je potrebné dodatočné overenie príspevkov do RR. Zoznam úhrad vzťahujúcich sa na školský rok 2023/2024, ktoré je potrebné ešte realizovať bude distribuovaný zástupcom jednotlivých tried. Tí ich následne prepošlú rodičom, ktorí by mali zrealizovať dodatočnú úhradu.
5. V prípade vyhlásenia výzvy na zafinancovanie opráv vo výške 1.000.000,- EUR so spoluúčasťou 8% sa škola plánuje zapojiť. Jedná sa o opravu elektroinštalácie, zvodov, stúpačiek, priestory kuchyne a jedálne.

***K bodu 3***

1. Účelom pracovných zošitov je skvalitnenie výučby. Žiaci však často vypĺňajú listy s podobnými ak nie rovnakými zadaniami doma a teda tieto pracovné zošity nie sú využité naplno. Padol návrh, namiesto kúpy týchto pracovných zošitov nakopírovať pre žiakov radšej pracovné listy, ktoré sa reálne využijú. Rodičia tým ušetria nemalé finančné prostriedky.
2. Posledný deň tohto školského roka 28.06.2024 je naplánovaný nasledovne:

* 08:00 – 09:00 program v triede, následne presun do kostola
* 09:30 – 10:00 sv. omša
* Po sv. omši presun naspäť do školy, obed, ŠKD je v tento deň otvorená do 15:00.

Podobný harmonogram sa uvažuje uplatniť aj na začiatku nastávajúceho školského roka. Deti majú po návrate po prázdninách veľa zážitkov, ktoré si chcú medzi sebou zdieľať a predsa len je to vhodnejšie v škole, nie na sv. omši.

1. Pripomenutie [Letnej akadémie I. týždeň](https://zs.gkmke.sk/2024/05/letna-akademia-i-tyzden/) a [Letnej akadémie II. týždeň](https://zs.gkmke.sk/2024/05/letna-akademia-ii-tyzd)

Po prerokovaní všetkých bodov programu bola schôdza ukončená.

V Košiciach dňa 04. 06. 2024 Zapísala: Janka Šimková